Luonnos: ETA:n sekakomitean päätös yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi /* SEK/2001/0907 lopull. */





Luonnos: ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi (komission esittämä) PERUSTELUT 1. ETA-sopimuksen pöytäkirja 31 sisältää erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla alueilla. 2. Oheisen ETA:n sekakomitean päätösluonnoksen tarkoituksena on muuttaa pöytäkirjaa 31 pienten ja keskisuurten yritysten alaa koskevan yhteistyön laajentamiseksi. Siinä määrätään yhteistyön kehyksistä ja vahvistetaan yksityiskohtaiset säännöt ETA:n EFTA-valtioiden täysimääräiselle osallistumiselle alaa koskevaan yhteisön ohjelmaan ja toimintaan: - 32000 D 0819: Neuvoston päätös 2000/819/EY, tehty 20 päivänä joulukuuta 2000, yrityksiä, yrittäjyyttä ja erityisesti pieniä ja keskisuuria yrityksiä koskevasta monivuotisesta ohjelmasta (2001-2005) (EYVL L 333, 29.12.2000, s. 84). 3. Neuvoston päätöksen 2000/819/EY 6 artiklan nojalla ohjelmaan saavat osallistua ETA:n EFTA-valtiot ETA-sopimuksessa vahvistettujen edellytysten mukaisesti. 4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa yhteisön kannan tällaisiin päätöksiin komission ehdotuksen perusteella. 5. Luonnos ETA:n sekakomitean päätökseksi esitetään neuvoston hyväksyttäväksi. Komissio toivoo voivansa esittää yhteisön kannan ETA:n sekakomiteassa kesäkuussa 2001. Luonnos: ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 86 ja 98 artiklan, sekä katsoo seuraavaa: (1) Sopimuksen pöytäkirja 31 muutettiin .. päivänä ......kuuta .... tehdyllä ETA:n sekakomitean päätöksellä N:o ..... [1]. [1] EYVL L ... (2) On aiheellista laajentaa sopimuspuolten yhteistyö koskemaan 20 päivänä joulukuuta 2000 tehtyä yrityksiä, yrittäjyyttä ja erityisesti pieniä ja keskisuuria yrityksiä koskevaa monivuotista ohjelmaa (2001-2005) koskevaa neuvoston päätöstä 2000/819/EY [2]. [2] EYVL L 333, 29.12.2000, s. 84. (3) Sopimuksen pöytäkirja 31 olisi tämän vuoksi muutettava, jotta laajennettu yhteistyö voitaisiin aloittaa 1 päivänä tammikuuta 2001 alkavin vaikutuksin, ON PÄÄTTÄNYT SEURAAVAA: 1 artikla Muutetaan sopimuksen pöytäkirjaa 31 seuraavasti: 1. Korvataan 7 artiklan otsikko seuraavasti: 'Yritykset, yrittäjyys ja pienet ja keskisuuret yritykset'. 2. Lisätään 7 artiklan 5 kohtaan seuraava luetelmakohta: '- 32000 D 0819: Neuvoston päätös 2000/819/EY, tehty 20 päivänä joulukuuta 2000, yrityksiä, yrittäjyyttä ja erityisesti pieniä ja keskisuuria yrityksiä koskevasta monivuotisesta ohjelmasta (2001-2005) (EYVL L 333, 29.12.2000, s. 84).' 2 artikla Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle [3]. [3] [Valtiosäännön asettamat vaatimukset on ilmoitettu.][Valtiosäännön asettamista vaatimuksista ei ole ilmoitettu.] Sitä sovelletaan 1 päivästä tammikuuta 2001. 3 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä . ETA:n sekakomitean puolesta Puheenjohtaja ETA:n sekakomitean sihteerit